《胡北部卓孝廉自吴门至暂憩官舍过讯》
明代·黎民表

与君倾盖潞河堤，千里长林暝色低。旅服已经残雪后，征轺犹驻朔云西。

梅花暂索仙曹赋，春酒应从箬下携。此去云霄多旧识，黄金台上共扳跻。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。